Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi direktiivin 97/67/EY muuttamisesta yhteisön postipalvelujen avaamisen jatkamiseksi komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2002/0217 lopull. - COD 2000/0139 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI direktiivin 97/67/EY muuttamisesta yhteisön postipalvelujen avaamisen jatkamiseksi KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2000/0139 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI direktiivin 97/67/EY muuttamisesta yhteisön postipalvelujen avaamisen jatkamiseksi 1. JOHDANTO EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä tekemistä tarkistuksista. Jäljempänä komission antama lausunto parlamentin ehdottamista kolmesta tarkistuksesta. 2. TAUSTAA - Komissio antoi ehdotuksen Euroopan parlamentin ja neuvoston direktiiviksi direktiivin 97/67/EY muuttamisesta yhteisön postipalvelujen kilpailulle avaamisen jatkamiseksi 30. toukokuuta 2000 [1]. Ehdotus toimitettiin Euroopan parlamentille ja neuvostolle 14. heinäkuuta 2000. [1] KOM(2000) 319 lopullinen, EYVL C 337, 28.11.2000. - Talous- ja sosiaalikomitea antoi ehdotuksesta lausuntonsa 29. marraskuuta 2000 pidetyssä 377. täysistunnossa [2]. [2] EYVL C 116 , 20.4.2001, s. 99 - 105. - Alueiden komitea antoi ehdotuksesta lausuntonsa 4. joulukuuta 2000 pitämässään 36. täysistunnossa [3]. [3] EYVL C 144, 16.5.2001, s. 20 - Euroopan parlamentti antoi lausuntonsa [4] komission ehdotuksesta 14. joulukuuta 2000 pitämässään täysistunnossa. [4] EYVL C 232, 17.8.2001, s. 287-301 - Komissio antoi 21. maaliskuuta 2001 muutetun ehdotuksen [5], jossa se oli ottanut huomioon Euroopan parlamentin, talous- ja sosiaalikomitean sekä alueiden komitean kannan. [5] KOM(2001) 109 lopullinen, EYVL C 180 E , 26.6.2001, s. 291 - 300 - Neuvosto antoi yhteisen kantansa 6. joulukuuta 2001 (määräenemmistöllä) [6]. [6] CS/2001/14091. - Komissio antoi 10. joulukuuta 2001 neuvoston yhteisestä kannasta tiedonannon Euroopan parlamentille [7]. [7] SEC(2001) 1961 lopullinen - Euroopan parlamentti hyväksyi 13. maaliskuuta 2002 pidetyssä toisessa käsittelyssä kolme tarkistusta yhteiseen kantaan [8]. [8] A5-0058/2002. 3. KOMISSION EHDOTUKSEN TARKOITUS Direktiivin tarkoituksena on täyttää direktiivissä 97/67/EY annettu tehtävä postipalveluiden asteittaisesta ja säännellystä vapauttamisesta 1. tammikuuta 2003 alkaen ja asettaa aikataulu postipalvelujen kilpailulle avaamisen jatkamisesta. Siinä ehdotetaan myös ratkaisua useisiin muihin kysymyksiin, jotka liittyvät postipalvelujen sisämarkkinoiden moitteettomaan toimintaan. 4. KOMISSION LAUSUNTO EUROOPAN PARLAMENTIN EHDOTTAMISTA TARKISTUKSISTA 4.1. Komission hyväksymät tarkistukset Euroopan parlamentti hyväksyi toisessa käsittelyssään kolme tarkistusta neuvoston yhteiseen kantaan. Komissio hyväksyy tarkistukset seuraavista syistä: Tarkistuksessa 1 ehdotetaan uutta johdanto-osan kappaletta, jonka mukaan komission olisi määräajoin annettava Euroopan parlamentille ja neuvostolle kertomus tämän direktiivin soveltamisesta. Tarkistus voidaan hyväksyä, koska sen ansiosta sekä Euroopan parlamentti että neuvosto pysyvät ajan tasalla alan kehityksestä voimassa olevan lainsäädännön puitteissa (eli laajentamalla direktiivin 97/67/EY johdanto-osan nykyisiä 40 kappaleen säännöksiä). Tarkistuksessa 2 ehdotetaan tarkistuksia direktiivin 7 artiklan 1 kohdan sanamuotoon, jotta se sopisi paremmin yhteen direktiivin 97/67/EY 7 artiklan sanamuodon kanssa, eikä siinä viitattaisi termeihin, joita ei ole määritelty ("tavalliset kirjelähetykset"). Sanamuodon muuttaminen vastaamaan paremmin 7 artiklan nykyistä sanamuotoa ja termin, joita ei ole määritelty ("tavalliset kirjelähetykset"), välttäminen sekä ehdotettu sanamuoto voidaan hyväksyä. Tarkistuksessa 3 ehdotetaan direktiivin 97/67/EY 23 artiklan muuttamista siten, että komission olisi annettava Euroopan parlamentille ja neuvostolle tämän direktiivin soveltamista koskeva kertomus kahden vuoden välein (ensimmäisen kerran viimeistään 31. joulukuuta 2004), jonka liitteenä tarvittaessa olisi myös Euroopan parlamentin ja neuvoston ehdotukset. Tarkistus voidaan hyväksyä, koska sen ansiosta sekä Euroopan parlamentti että neuvosto pysyvät ajan tasalla alan kehityksestä voimassa olevan lainsäädännön puitteissa (laajentamalla nykyisiä direktiivin 97/67/EY säännöksiä ja siihen liittyvää johdanto-osan 40 kappaletta). 4.2. Komission hylkäämät tarkistukset Ei ole. 5. Päätelmä Komissio hyväksyy kaikki Euroopan parlamentin toisessa käsittelyssään hyväksymät tarkistukset. EY:n perustamissopimuksen 250 artiklan 2 kohdan mukaisesti komissio muuttaa ehdotustaan edellä esitetyllä tavalla.